Uvissheten og hva som er drøm, tenkt virkelighet eller opplevd virkelighet gjør det vanskelig å snakke om en handling eller et plot i tradisjonell forstand. Personene er navnløse, uten fortid og uten tydelig plassering i en sosial sammenheng. Hovedvekten ligger uansett ikke på de handlingene som utspiller seg. Tekstene dveler ved detaljer i interiører, påkledning, lysvirkninger og lyder.